Галіль (аўтамат)

Галi̇́ль, таксама Галi̇́л (, ) — ізраільскі аўтамат, распрацаваны канструктарам Ісраэлем Галілі на аснове аўтамата Калашнікава.

 Гісторыя 
Нягледзячы на перамогу ў Шасцідзённай вайне, камандаванне Цахала выявіла, што FN FAL, якія стаялі на ўзбраенні Ізраіля, былі меней прыстасаваны да ўмоў бою ў пустэльні, чым аўтаматы Калашнікава, з якімі ваявалі арабы. У выніку было прынята рашэнне аб стварэнні новага аўтамата пад патрон 5,56×45 мм, які б змог замяніць FN FAL.

У 1969 годзе адпаведныя прататыпы былі прадэманстраваны інжынерамі Узіэлем Галем і Ісраэлем ГаліліYisrael Galili, Weapons Inventor, 72 // March 11, 1995 nytimes.com, у выніку чаго перавага была аддадзена варыянту Галілі, у аснове якога ляжала канструкцыя фінскага аўтамата Valmet Rk 62 (копія АК), ліцэнзія на вытворчасць якога была набыта Ізраілем і які сам з’яўляўся ліцэнзійным варыянтам аўтамата Калашнікава. У 1973 годзе аўтамат Галіля паступае на ўзбраенне пад пазначэннем Galil, пры гэтым яго вытворчасць была наладжана кампаніяй Israel Military Industries з выкарыстаннем набытага ў Фінляндыі абсталявання.

У канцы 1980-х гадоў былі распрацаваны варыянты пад вінтовачны патрон 7,62×51 мм NATO.
Напачатку 1990-х аўтаматы Галіль на ўзбраенні пяхотных падраздзяленняў былі заменены амерыканскімі аўтаматамі M16 («першай ластаўкай» сталі амерыканскія пастаўкі M16А1 і CAR-15 падчас араба-ізраільскіх войн 1967 года, якія абыходзіліся танней, чым вытворчасць Galil). Засталіся ў эксплуатацыі толькі скарочаныя варыянты, якія выкарыстоўваліся ў якасці персанальнай зброі самаабароны экіпажаў транспарту і танкаў, а таксама артылерыстаў.

Вытворчасць штурмавых вінтовак «Галіль» у Ізраілі была спынена ў 2006 годзе, у 2007 годзе «Галіль» былі канчаткова зняты з узбраення ЦАХАЛ (некаторая колькасць засталася на ўзбраенні рот ганаровай варты і асобных небаявых падраздзяленняў)І. Левіцін. Вінтоўка «Галіль» канчаткова здымаецца з узбраення ізраільскага войска // «Зарубежное военное обозрение», № 11 (728), 2007. стар.84. У 2006 годзе ліцэнзія і абсталяванне для вытворчасці зброі былі прададзены ў Калумбію, у выніку чаго калумбійская кампанія «INDUMIL» стала адзіным вытворцам гэтае зброі ў свецеColombia, única fábrica de los Galil  // «El Tiempo» от 7 апреля 2006.

 Апісанне 
З пункту гледжання ўнутранай канструкцыі Galil аналагічны аўтамату Калашнікава за выключэннем ужывання іншага патрона. Аўтаматыка працуе за кошт адводу часткі парахавых газаў з канала ствала праз газаадводную адтуліну, прасвідраваную пад вуглом 30 градусаў назад непасрэдна ў газавую камеру. Газавы поршань храміраваны. Ручка затвора ў адрозненне ад аўтамата Калашнікава загнута ўверх для таго, каб яе можна было выкарыстоўваць аберуч. Злева над пісталетнай ручкай маецца дадатковы сцяжок засцерагальніка-пераводніка рэжымаў стральбы.

Дыяптрычны прыцэл мае 2 становішчы: для стральбы на далёкасці 0-300 м і 300—500 м. Таксама маецца прыстасаванне з трыма кропкамі, якія свецяцца (адна на мушцы і дзве на прыцэле) для стральбы ва ўмовах нізкай асветленасці на далёкасці да 100 м. Аўтамат можа страляць вінтовачнымі гранатамі, пры гэтым выкарыстоўваюцца магазіны на 12 халастых патронаў. Таксама можа выкарыстоўвацца багнет-нож.

У аўтамата ёсць дзве асаблівасці, якія прызначаны для змагання са шкоднымі жаўнерскімі звычкамі. Так, у прыклáдзе маецца ключ для адкаркоўвання піўных бутэлек (раней для гэтых мэт карысталіся «губкамі» магазіна, што нярэдка цягнула за сабой небяспечныя наступствы).Лаффин Д. Чаппел М. Израильская армия в конфликтах на Ближнем Востоке. 1948—1973. — М. Издательство «АСТ»: Издательство «Астрель» — 2002, с. 51..

Пісталетная ручка выканана з пластыка, як і цаўё на позніх варыянтах (на ранніх цаўё было драўляным). Металічны шкілетны прыклáд складваецца на правы бок.

Адным з недахопаў зброі з’яўляецца цэлік, змесцаваны на вечку ствольнай скрынкі, якоя дэмантуецца пры кожнай зборцы-разборцы зброі, што ў сутнасці выключае магчымасці дакладнай прыстрэлкі. Яшчэ адной праблемай Galil з’яўляецца яго вялікая маса — 3,95 кг, што больш, чым у M16А1 (2,97 кг).

 Варыянты 
 Galil AR (Assault Rifle) — базавы варыянт (патроны 5,56 мм НАТА і 7,62 мм НАТА).
 Galil ARM (Assault Rifle and Machine gun) — варыянт лёгкага ручнога кулямёта, які адрозніваецца ад AR наяўнасцю сошак і ручкі для пераноскі (патроны 5,56 мм НАТА і 7,62 мм НАТА).
 Galil SAR (Short Assault Rifle) — скарочаны варыянт для паветрана-дэсантных і бранятанкавых войскаў (патроны 5,56 мм НАТА і 7,62 мм НАТА).
 Galil MAR (Micro Assault Rifle, Micro-Galil) — скарочаны варыянт SAR, прызначаны для спецпадраздзяленняў або выкарыстання ў якасці персанальнай зброі самаабароны (патроны толькі 5,56 мм НАТА). На цаўе маецца выступ, які прадухіляе саскальзванне пэндзлі ў бок рулі.
 Magal — пісталет-кулямёт, створаны пад амерыканскі патрон .30 Carbine (7,62×33 мм) на аснове Galil MAR. Усяго было выпушчана каля 1000 штук.
 Galil Sniper ці Galatz — самазарадны снайперскі варыянт з цяжкім ствалом, сошкай, аптычным прыцэлам і драўляным прыклáдам (патроны толькі 7,62 мм НАТА).
 Galil Hadar — цывільны самазарадны варыянт з цаўём, аб’яднаным з прыклáдам.
 SR-99 — мадэрнізаваная версія Galil Sniper.
 Galil ACE — далейшае развіццё сямейства.

 Краіны-эксплуатанты 
 Jones, Richard D. Jane’s Infantry Weapons 2009/2010. Jane’s Information Group; 35 edition (January 27, 2009). ISBN 978-0-7106-2869-5






 : ЦАХАЛHogg, Ian (2002). Jane’s Guns Recognition Guide. Jane’s Information Group. ISBN 0-00-712760-X. і ахова кнэсетаPicture of the Knesset Guard on Israel’s 52nd Independence Day armed with Galil , Israeli Knesset Official Website.

 : выкарыстоўваецца падраздзяленнямі KOPASKA і Kopassus.

 : з 2006 года 5,56-мм аўтаматы Galil AR, SAR і ARM выпускаюцца па ліцэнзіі ў горадзе Саача, на зброевым заводзе «General Jose Maria Cordova» дзяржаўнай кампаніі Indumil, з 2010 года выпускаецца мадэль Galil ACE. Да верасня 2015 года выпушчана 3,5 тыс. аўтаматаў усіх мадыфікацыймаёр В. Сурыкаў. Ваенная прамысловасць Рэспублікі Калумбія // «Зарубежное военное обозрение», № 9 (822), верасень 2015. стар.37-40.
  — 1500 шт. у 1981—1988Martha Honey. Hostile Acts: U.S. Policy in Costa Rica in the 1980s. University Press of Florida, 1994. page 299
 Jones, Richard D. Jane’s Infantry Weapons 2009/2010. Jane’s Information Group; 35 edition (January 27, 2009). ISBN 978-0-7106-2869-5.



  — у 1974—1979 гадах Galil ARM і Galil SAR закупляліся для Нацыянальнай гвардыі Нікарагуа

 : 5,56-мм варыянты AR і ARM выкарыстоўваюцца паветрана-дэсантнымі войскамі.


  — у студзені 1983 года быў афіцыйна дазволены імпарт вінтовак «Galil» у ЗША для дзяржаўных структур, калекцыянераў зброі і іншых катэгорый прыватных асобThe Galil rifle system // часопіс «Soldier of Fortune», January 1983 page 2, але пасля ўвядзення 19 траўня 1986 года ўрадам ЗША забароны на продаж аўтаматычнай зброі цывільным асобам іх імпарт апынуўся абцяжараны; 13 верасня 1994 года іх імпарт быў забаронены«1. Any of the firearms, or copies or duplicates of the firearms in any caliber, known as … Israeli Military Industries Galil.»Corey Sattler. Pre-Ban or Post-Ban: More than just a date // «Small Arms Review», August 1999

 .Rice Not Guns — German Arms in the Philippines 


 : Выкарыстоўваюцца 5,56-мм варыянты Galil AR, SAR, ARM і 7,62-мм Galil Sniper.
 : стандартная зброя пяхоты УС ПАР. Выпускаецца па ліцэнзіі ў некалькі змененым выглядзе пад пазначэннем R4 кампаніяй Vektor (падраздзяленнем карпарацыі Denel)Assault_Rifles.htm army.mil.za // weapon systems: infantry.

 Гл. таксама 
 Vektor CR-21

 Крыніцы 

 Спасылкі 
 Апісанне Galil на сайце weapon.at.ua
 Апісанне Galil на сайце gewehr.ru
 Мануал карыстальніка Galil 5,56 мм AR/ARM/SAR 
 Galil History Israel Weapon Industries
 GALIL RIFLE HISTORY // SOF’s Kokalis Evaluates Galili’s AK, by Peter G. Kokalis First published in the July 1983 edition of magazine
 Ізраільская армія развіталася з аўтаматам «Галіль», 16.08.07

Катэгорыя:Аўтаматы Ізраіля
Катэгорыя:Сямейства АК
Катэгорыя:Стралковая зброя Israel Military Industries
Катэгорыя:Вынаходніцтвы Ізраіля